Document ID: /roh_data/filtered/Bilingualer_Corpus_interleaved-it-rm.jsonl.gz/1715

This is a text translated from Italian to Rumantsch Grischun.
Inchiesta della CdG

Secondo il Governo è giusto che la Commissione della gestione del Gran Consiglio indaghi sul caso Reinhardt e faccia chiarezza sull'intreccio di speculazioni e supposizioni. Già in precedenza, il Governo si era dichiarato disposto a mettere a disposizione per questa inchiesta tutte le informazioni e la documentazione in suo possesso.

Il Governo rimane dell'opinione che sia stato giusto assistere attivamente il comandante nella sua malattia senza rimuoverlo dall'incarico. Questa posizione si basa sui fatti conosciuti al Governo e sulla circostanza che nel periodo in questione non si sono verificati né eventi rilevanti per la sicurezza, né lacune nella direzione del Corpo di polizia. Se l'inchiesta dovesse dare esiti diversi, il Governo se ne occuperà e affronterà la discussione pubblica.

Il Governo tiene a precisare quanto segue:

Spetta alla Commissione della gestione decidere come condurre l'inchiesta. Il Governo fornirà alla Commissione tutte le informazioni desiderate. Secondo il Governo è nell'interesse di tutte le persone coinvolte che l'inchiesta venga condotta in modo approfondito ma al contempo rapido;

Va osservato che, in relazione alla rivelazione di nuovi avvenimenti, i servizi giornalistici degli ultimi giorni si sono basati sostanzialmente su indicazioni di informatori anonimi. Ciò rende molto più difficile l'accertamento della veridicità delle relative dichiarazioni.

Fatti salvi avvenimenti straordinari, fino alla conclusione dell'inchiesta della Commissione della gestione il Governo non si esprimerà più in merito a singole domande.

Persona di riferimento:

Presidente del Governo Claudio Lardi, Direttore del Dipartimento dell'educazione, cultura e protezione dell'ambiente, tel. 081 257 27 01

Organo: Governo

Fonte: it Cancelleria dello Stato dei Grigioni

23.02.2010
Inquisiziun tras la CdG

Tenor l'avis da la regenza èsi correct che la cumissiun da gestiun dal cussegl grond examinescha il cas Reinhardt e ch'ella fa urden cun quest scumbigl da speculaziuns e da supposiziuns. La regenza è gia antruras sa declerada pronta da render accessiblas a questa examinaziun tut las infurmaziuns e tut ils documents ch'èn a sia disposiziun.

La regenza resta tar sia opiniun ch'i saja stà correct d'accumpagnar activamain il cumandant da polizia cun sia malsogna e d'al laschar en ses uffizi. Questa tenuta sa basa sin ils fatgs ch'eran enconuschents a la regenza e sin la circumstanza ch'i n'ha dà ni eveniments che fissan stads relevants per la segirezza ni disturbis en la direcziun dal corp da la polizia durant il temp correspundent. Sche l'examinaziun avess da purtar auters resultats, vegn la regenza a sa fatschentar cun quels ed a sa metter a disposiziun a la discussiun publica.

Per la regenza èn impurtantas las suandantas constataziuns:

Igl è chaussa da la cumissiun da gestiun, co ch'ella vul manar l'inquisiziun. La regenza vegn a dar a la cumissiun tut las infurmaziuns giavischadas. Tenor l'avis da la regenza èsi en l'interess da tut las parts participadas che l'examinaziun vegnia fatga en moda seriusa e svelta a medem temp.

I sto vegnir menziunà ch'ils rapports da las medias – che han scuvert ils ultims dis novs eveniments – èn sa basads considerablamain sin infurmaziuns dad infurmantas e dad infurmants che na sa preschentan betg persunalmain. Uschia vegni engrevgià d'eruir la vardaivladad dals cuntegns correspundents.

La regenza na vegn betg pli a s'exprimer davart singulas dumondas, fin che l'examinaziun da la cumissiun da gestiun n'è betg terminada. Resalvads restan eveniments extraordinaris.

Infurmaziuns:

president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: regenza

Funtauna: rg chanzlia chantunala dal Grischun

23.02.2010